open-index/open-wikipedia-markdown huggingface dataset:
Familien im Brennpunkt

**„Familien im Brennpunkt“** is a *Pseudo-Doku-Soap* vom deitschn Privatfeansehsenda RTL. Bis heid san iwa 600 Foing produziad worn.

## Inhoid

In „Familien im Brennpunkt“ begleit a Kamerateam Famijn mid Streitarein, dee wo aa Famijngerichte bschäftign, zum Beispui a Sorgerechtsstreit oda a Scheidung.

## Wissnsweates

* De Foing san bis 30 Dog noch da Vaeffentlichung af RTLNow.de obruafboa
* De Foing wean in Hürth, Brühl und Köln draht und wean aa teiweis ois ondane Orte ausgem
* Seitn 25. Oktoba 2010 stroit da griachische Privatfeansehsenda Alpha TV a griachische Version vo *Familien im Brennpunkt* aus. Se dazuit enoam hohe Eihschoitquotn und hod an griachischn Nam *Ikogeniakes Istories* (af Boarisch: Famijngschichtn).

## Ausstroiung

„Familien im Brennpunkt“ is am 31. August 2009 a easchts Moi gloffa und bis zum 11. Dezemba 2009 is de easchte Staffl ausgstroid woan. Vom 14. Dezemba 2009 bis zum 8. Jenna 2010 is de Serie mid de easchtn Foing wiedahoid worn. Obn 11. Jenna 2010 san de restlichn Foing gloffa.

## Quotn

De bislong hechstn Eihschoitquotn hod „Familien im Brennpunkt“ bishea mid 1,6 Milliona Zuaschaua (35 %) in da Zuigruppn vo de 14 bis 49-Jäaring om 18. Oktoba 2010 dalongt.

## Im Netz
* Hoamseitn vo da Serie bei RTL
* Götz, Maya ''et. al.'': Wie Kinder und Jugendliche ''Familien im Brennpunkt'' verstehen. Vorveröffentlichung Televizion 25/2012/1 (PDF, 1.1 MB)
Franz Xaver Eder

Da **Franz Xaver Eder** (* 4. Novemba 1925 in Pfarrkirchen; † 20. Juni 2013 in Passau) is von 1984 bis 2001 da 83. Bischof von Passau gwesn. Nebm 'm Bischofsamt is er aa Mitglied von da Kommission für Geistliche Berufe und kirchliche Dienste sowie Beauftragta von da Bischofskonferenz für de Kontakte zu de Ostkirchn gwesn.

Eders Nochfoiga ois Bischof von Passau wor da Bischof Wilhelm Schraml.
Uffing am Staffesee

**Uffing am Staffesee** (amtle: **Uffing a.Staffelsee**) is a Gmoa im obabayerischn Landkroas Garmasch-Partakurch. Dozua ghean de Orte: Uffing und Scheffau.

## Eadkunde

De Gmoa liegd im bayerischn Voaoipmland 70&nbsp;km sidli vo da Landeshaptstod Minga af da Häh vo 666 m iwan Meearesspiagl und hod a Fläch vo 42,75&nbsp;km².

## Gschicht

Uffing is anno 739 zan easchtn Moi uakundli eawähnd worn. Im Zug vo da Gmoarefoam im Kinereich Bayern is Uffing a sejbststendige politische Gmoa worn.

## Beleg


## Im Netz

* 
*
Zettn

**Zéttn** (**Zette, Zete, Zeete, Zejta, Zatn**) isch a Tiróler Pegriff, der nét ibråll die gleiche, åber an éhnliche Pedaitung hat. Es kånn moanen: "Hecke", Kloane Staud (Kleinstrauch), Staudach (Gestrüpp), Schwårzperstaudn (= Heidlpérstaudn), Grantnstaudn, (= Preislpérstaud, Glaanpeerzeete). Måncherórts isch es aa an Årtpezeichnung fir Staudn, dé dicht panånt wåxn unt groaße Flächn déckn wia die Alpmrósn unt die Zuntern (= Latschen, Legföhren). In Lusern wert *Zät* die gleiche Wórtwurzl håm; in dén Fåll isch die Waldrebe (Clematis) gmoant. In Ètztål isch *Sejflzette* die Zunter (Pinus mugo) in Kiens isch *Zatstaude* die Zunter. 

Im Mittloarischn moant s Verbum **zéttn** aa *bröseln* (*Dua fei~ ned rechd ummanandazéddn mid dera druggan Semm´e*).
Dàchlhea

De **Dàchlhea** (*Cyanolyca*, *Dohlenhäher*) san a Gottung vo de Romfegl (Corvidae). De san rechd gloane Oatn vu dera Famij (zwischn 20 und 34&nbsp;cm Keapagreßn) und olle hams an blaus Gfieda und a schwoaze Maskn im Gsicht. Insgsamt hod de Gottung nein Oatn, fu dene finf in Mittl- und vier in Südamerika lem. S habitat vu die Dàchlhea bsteht aus feichte Bergwöida mid vui Aufsitzerpflonzn. Iba de Lemsweise vu dene Fegl woas ma ned fui, außa dass gean Insektn fressn, dass ned bsonders sozial vaanlogt san und dass eana Eier nua vom Weiwal bebriat wean.

Aafgstellt hod de Gottung da Jean Louis Cabanis im Joa 1851. Dàchlhea hod as wahrscheins gnannt wois a bissl ausschaung wiara Dàchl und *Cyanolyca* weil des griachisch „blaue Dàchl“ hoaßt. De Dàchlhea ghean zu de Neiwelthea, des is a Gruppn vu Romfegl-Gottunga, de wo nua in Amerika voakemma. Im Vagleich mit de andern Neiwelthea (zum Beispü de Blaurom (*Cyanocorax*) oda de Buschhea (*Aphelocoma*)) sans eher uaspringlich. Innerhoib vu dera Gottung gibts zwoa Entwicklungslinien, aane mid kloane Hea aus Mittlamerika und aane mit gresserne Hea, de aus Südamerika kemma. Weil da Mensch imma mea vu erna Lemsraum zasteat, nimmt da Bstand vu einige Oatn ob. Desweng san da Zweaghea (*C. nanus*) und da Weißgurglhea (*C. mirabilis*) bedroht.

Zu dera Gottung ghern de foigndn Oatn (de oban finf und de untan via san jeweils am nächstn fawont midanaund):

* Blaugurglhea (*C. viridicyanus*) – Mittlere Andn
* Tüakishea (*C. turcosa*) – Neadliche Andn
* Hoisbandhea (*C. armillata*) – Neadliche Andn
* Prachthea (*C. pulchra*) – Neadliche Andn
* Blaukappnhea (*C. cucullata*) – Mittlamerika
* Zweaghea (*C. nanus*) – südlichs Mexiko
* Weißgurglhea (*C. mirabilis*) – südlichs Mexiko
* Schwoazgurglhea (*C. pumilo*) – Mittlamerika
* Suibahea – (*C. agentigula*) – Costa Rica und Panama

## Beleg
* Elisa Bonaccorso, A. Townsend Peterson: **' In: **' 42, 2007. S. 467–476.
* Elisa Bonaccorso: **' In: **' 50, 2009. S. 618–632.
* Jean Louis Cabanis: *Museum Heineanum: Verzeichniss der ornithologischen Sammlung des Oberamtmann Ferdinand Heine, auf Gut St. Burchard vor Halberstadt. I. Theil, die Singvögel enthaltend.* R. Frantz, Halberstadt 1850–1851. (Volltext)
* Joseph del Hoyo, Andrew Elliot, David Christie (Hrsg.): ** Lynx Edicions, Barcelona 2009. ISBN 978-84-96553-50-7.
Chiki

A **Chiki** oda **Chickee** is a Pfoihittn, de wo vo de Seminolen - an Indiana-Stomm aus Florida entwicklt woan is. 'Chiki' is des Seminolenwoat fia "Haus". A Original-Chiki is aus an Poimbladdldoch und Sumpfzypressenpfeila aufbaut.

Fia a jede Funktion, wia Kochn, Schlofa, Essn, Orbatn, hods oagne Chikis gem. Zamma hom de Chikis a Doaf buid, des wo praktisch wia a Kommune funktioniat hod.

## Chikis heit

Chikis wean in Florida aa heit no vo Indiana (de Miccosukee) gnutzt. Chikis wean oba aa fia Goatnhaisln vawendt und zum Campen in de Everglades. Es gibt in Florida aa Restaurants, de wo wia Chikis aufbaut san.

De Camper-Chikis in de Everglades san Hoizkonstruktionen, wo 4-5 Camper Plotz hom. Es gibt a Doppe-Chikis, wo zwoa Chikis duach an Steg kombiniat san und 8-10 Camper aufnehma kena. De Camper-Chikis san deshoib notwendi, weis im Sumpfgebiet vo de Everglades wenig festn Grund zum Campen gibt.

## Beleg
* https://web.archive.org/web/20120204235332/http://www.semtribe.com/Culture/Chickee.aspx
Markus Lanz

Da **Markus Lanz** (* 16. März 1969 in Bruneck) is a Buachautor und Moderator, der seit 2008 im ZDF aftritt. Dort moderiat er u. a. de noch eahm benonnte Talksendung *[[Markus Lanz (Fernsehsendung)|Markus Lanz]]* und de Kochsendung *[[Markus Lanz (Fernsehsendung)#Lanz kocht!|Lanz kocht]]*. Davor is er hauptsächlich beim RTL tätig gwesn.

## Lebm
Nach da Matura im Brixna Vinzentinum 1988 is a beim italienischn Heer zum Funka ausbuidt woan und hod drauf bei de Gebiagsjäga dient. Nebmbei hod a bei *Radio Holiday* z Bruneck gorbat.

## Sproch
Obwoih er urspringle aus Südtirol is, ko ma vo seina Sproch im Fernsehn ned auf seine siidboarischn Wurzl schliaßn.

## Weake
* Markus Lanz: *Und plötzlich guckst du bis zum lieben Gott. Die zwei Leben des Horst Lichter*. Gütersloher Verlag-Haus, Gütersloh 2007, ISBN 978-3-579-06459-8.
* Markus Lanz: *Grönland: Meine Reisen ans Ende der Welt* (Bildband). National Geographic Verlag, ISBN 978-3-866-90195-7.

## Beleg


## Im Netz
* 
* Markus Lanz bei RTL
* Lanz kocht
* Markus Lanz im ZDF
Marianne Mendt

De **Marianne Mendt** (eigntlich: **Marianne Krupicka**, * 29.09.1945, in Wean) is a österreichische Sängarin.

## Lem
De Mendt hod de Handlsschui absolviat und drauf drei Joa beim Woschmittlkonzern Henkel gorwat. Daun hod sie a Gsangsausbüdung gmocht und is mit da Band *The Internationals* ois Sängarin und Bossistin duach Eiropa tourt. 1970 is de Mendt noch Wean zruck und is vom Bronner entdeckt wuan. Ea hod fia sie des Liad „Wie a Glock’n“ gschriem. Des woa da Auslesa fia in Austropop und de österreichische "Dialektwön". De Melodie vo dem Liad hod da Hans Salomon komponiat.

## Discografie
### Singles
* 1970 „Wie a Glock´n“
* 1971 „Musik“
* 1972 „Gute Lieder sind wie Pistolen“
* 1972 „I wünsch mir zu Weihnachten“
* 1972 „I bin in dir daham“
* 1974 „Komm, alter Pianospieler“
* 1977 „Ich lache Tränen wenn du lügst“
* 1981 „Berlin“
* 2000 „Wie a Glock'n“
* 2000 „Wird schon werden“ mit Georg Danzer

### CDs/LPs
* 1970 „Wie a Glock’n“
* 1972 „Gute Lieder sind wie Pistolen
* 1974 „Wienerlieder“
* 1975 „Lieder Songs Schlager“
* 1975 „Meine Lieder“
* 1978 „Neue Lieder“
* 1994 „Momendt“
* 1997 „Jazz-Mendt-Live“
* 2000 „Freunde und Propheten“ (Studioalbum zum 30-jährigen Jubiläum)
* 2000 „Gold Collection“
* 2003 „Momendts“
* 2004 „The Very Best Of“

## Im Netz
* 
* www.mariannemendt.at
* Biografie
Johann Michael Sailer

Da **Johann Michael Sailer**, seit 1826 **von Sailer** (* 17. Novemba 1751 in Aresing; † 20. Mai 1832 in Rengschburg) is a Theologe und Bischof vo Rengschburg gwesn. Bsondas bedeitnd is a im Bereich vo da Pastoraltheologie. Bei da Ausbuidung vo Geistlichn hot er net bloß draf gschaut, dass se de ogehende Pfarra in da Theorie auskenna, sondan aa, dass se wissn, wia ma in da Praxis mit Leit umgeht.

Zu seine Schülan hot u. a. da Kenig Ludwig I. ghert.
Schwoich

**Schwoich** is a Gemeinde im Bezirk Kufstoa, Tirol, Östarreich.

## Geografie

Schwoich liegg im Tirola Untainntoi zirka 5,5 Kilometa südlich vo Kufstoa auf am Hochplateau rechts vom Inn. Die Gemeinde astreckt si vom Innufa bis zua Walleråim am Fuaß vom Wüdn Koasa sowie vo da Lochara Kapöön bis zum "Häringa Wåssafåi". Vo da 18,79&nbsp;km² groaßn Gemeinde wean groaße Toala vo Wöödan und Åim- und Beaglånd eignumma.

### Nåchbårgemeidn

Båd Hearing, Kirchbichi, Kufstoa, Långkåmpfn, Söll

### Weila

Dorf (mid Moosham), Am Båch, Sonnendorf, Osterndorf ("Letten"), Ambeag, Höhe, Achrain, Habring, Egerbåch

## Musikkapöön

Die Musikkapöön vo Schwoich håt zua Zeid 59 aktive Mitglieda. Im August 2007 håt sie as 130-Jåhr-Jubiläum gfeiat.

## Gschichtn

Schwoich is scho im sextn Jåhrhundat bsiedelt woan und da Nåm "Schwoich" is 1280 easchtmåis unta die Bezeichnunga "Swuich" und "Schweng" awähnt woan, des aufm moosign Untagrund in Schwoich hiiwoast. Des Moos is a da Grund fi di vüün Moosbean, dee Schwoich im gonzn Untalånd berühmt måchn.

1841 is in da Gemeinde, im sognånntn "Russlånd", vom Anton Kink Zement brennt woan, as Wåppn vo da Gemeinde zoag des mit an Brennofn auf blaum Grund. Somit gütt Schwoich ois die Geburtsstätte vo da östarreichischn Zementindustrie.

## Kultua und Sehnswüadigkeitn

* Die barocke Pfårrkirchn St. Ägidius mit mittlåitalichn Turm
* Födkapöön bei da Eischicht Örlach
* Kapöön im Weila Wåidschönau
* Lochara Kapöön, dee 1736 zua Arinnarung an die Blockade Kufstoas wäarend am Spanischn Erbfolgekriags (1701-1714) baut woan is.
* Freiluuft-Zementmuseum: Am Oatseigång vo Schwoich gibbs zwoa im die Jåhr 1987/1988 restauriate Kåiköfn, dee an die Gründung vom Schwoicha Zementweae arinnan.

## Sport

Schwoich håt vüü Sportmöglichkeitn. Nem am Wåndan und Beagsteing gibbs a Möglichkeitn zum Mountainbiken, Tennisspüün und fi Fuaßbåi, außadem kuu ma a im sognånntn *Bananensee* schwimma gea.

Wintasportmöglichkeitn gibbs in Schwoich a vüü, zum Beispüü håt die Gemeinde oan da bestn Eisstockvareine vo gånz Middleiropa und håt a vüü Olympionikn im Långlaffn, Biathlon und im Rodln heavoabråcht.

## Büddl


Datei:Schwoich_St._Aegidius-1.jpg|Pfårrkirchn St.&nbsp;Aegidius
Datei:Schwoich St. Aegidius Scheffauer-1.jpg|Pfårrkirchn St.&nbsp;Aegidius, Scheffauer im Hintagrund
Datei:Schwoich_Gemeindeamt-1.jpg|Gemeindeåmt
Datei:Pendling_Schwoich-1.jpg|Blick aufn Pendling
Temperament

S Temparament is eppas uroids, wos ma schon zur Zeit vo de Griechn kennt hod. Domois hod si da Hippokrates denkt, dass de vier Elemente aa im Menschn drin sand:
* Erdn (koid und trucka)
* Wossa (koid und feicht)
* Feia (warm und trucka)
* Luft (warm und feicht)

De vier Saftln im Keapa drin warn bei de Griechn de geibe Goin, d´schwarze Goin, s´Bluat und da Schleim, oda Baaz. Wann de viere gleichmäßi viakemma, na hod oana a guats Gmiat. Wann aba oa Saftal zvui is, na gehts los: zvui Wossa oda Baaz is da Phlegmatiker, zvui Luft oda Bluat gibt an Sanguiniker, zvui Feia oder geibe Goin hod da Choleriker und zvui Erdn is da Melancholiker mit seina schwarzn Goin.

Spaater na, im 16. Joahundat, ham de Apodeka der Wort "temperamentum" gsogt, wenns gmoand ham, dass s eppas so guat zsammgmischd ham, dass´s stimmi is. S "temperamentum" ois Gmiisch vo de ganzn Saftaln im Keapa drin gibts na spaada aa im Deitschn und abm 18. Jahrhundert iss des, wos ma heid moana.

## Schau aa
*Melancholie

## Literatua
* Kagan J, Snidman NC. *The long shadow of temperament*. Cambridge, Mass: Harvard University Press; 2004.
Etrog

Da **Etrog** (hebräisch אתרוג, jiddisch *Essrig*) is a göb-greane Zitrusfrucht. Ea schaut wiar a iwagroße Zitrone aus.

De Schoin und s Fruchtfleisch schmeckn bitta. Des Hoiz  vau da Pflaunzn enthoit a stoaks Duftöi.

## Bedeitung im Judntum

Da Etrog spüd im jidischn Sukkotfest a wichtige Roin. Ea gheat zum Feststrauß und wiad mitm Opfe ausm Paradies identifiziat. Deshoib haast da Etrog aa "Paradiesopfe" oda "Adamsopfe".

## Schau aa
* Lulav

## Literatua

* W. Reuther, H. J. Webber, L. D. Batchelor (Hrsg.) (1967): *The Citrus Industry*. Bd. 1 & 2. University of California. https://web.archive.org/web/20040604204203/http://lib.ucr.edu/agnic/webber/
* Jüdisches Lexikon Bd. II. Jüdischer Verlag, Berlin 1927
* Jüdisches Fest, Jüdischer Brauch. Jüdischer Verlag, Berlin 1936

## Im Netz

* hagalil.com
Långkåmpfn

**Långkåmpfn** (åmtl.: **Langkampfen**) is a Gemeinde im Bezirk Kufstoa, Tiroi, Östarreich.

## Geografie

Långkåmpfn liegg im Untainntåi auf da nördlichn Innseitn zwischn Kirchbichi und Kufstoa. Då da Tåiboon a Au wår, lieng die Siedlunga ebbas am Hång auffigruckt am Tåirånd.

### Ortstoala

Långkåmpfn wead in siem Ortstoala gliedat:

Morsbåch, Au, Schaftenau, Untalångkåmpfn, Owalångkåmpfn, Niedabroadnbåch und Dornau

In Schaftenau gibs a Håitestöön vo da ÖBB-Westbåhn. Doo håm si a vüü Industriebetriebe uugsiedlt.

In Untalångkåmpfn stehts Gemeindeåmt.

### Nåchbårgemeindn

Ångabeag, Ångath, Kirchbichi, Kufstoa, Mariastoa, Schwoich, Thiasee

## Sehnswüadigkeitn und Ausflugszüüa

* As Schloss Neuwörth in Niedabroadnbåch is a umbauda Wohnturm aus'm 13. Jåhrhundat.
* Obahåib vo Långkåmpfn håts im frian Mittloita a Befestigungsånlåg, die sognånnte Ruderburg, gem, vo dea heid no einige Gländadenkmåi ibrig bliem senn.
* Da Flugplåtz Kufstoa-Långkåmpfn (LOIK) liegg im nördlichn Toal vo Långkåmpfn, vo dem voa ållem Seglfliaga startn. As Restaurant då am Flugplåtz wead vo Eiheimische und Gästn guad bsuacht und vo då aus kuu ma an Flugbetrieb beowåchtn.
* In da Nachnd vom Flugplåtz liegg a Bådesee, da Stimmasee. Ea wead a guad bsuacht, obwoi as Wåssa a im Summa relativ kåid is.
* Rund um an Stimmasee fiad a måiarischa Spaziarundweg und am Eigång vom Seegrundstick betreim di Besitza vom See a Gåsthaus mit Pensionsbetrieb und an urigm Gåstgårtn.

## Wiatschåft und Infrastruktua

Gräßare Untanehma und Produktionsbetriebe san:

* Sandoz (Pharmaindustrie)
* UNTERLAND, Vapåckungsmaterial
* Stork Prints Austria, Maschinabau
* Kurz, Bauntanehma
* Viking GmbH, Gårtngeräte
* Heliotherm, Wärmepumpn
* Verival, Bioprodukte

## Galerie


Datei:Oberlangkampfen St.Georg-1.jpg|St. Georg, Obalångkåmpfn
Datei:Unterlangkampfen_St.Ursula-1.jpg|St. Ursula, Untalångkåmpfn
Datei:Unterlangkampfen_St.Ursula_Deckenfresko-1.jpg|Deckenfresko in St.&nbsp;Ursula, Untalångkåmpfn
Kafanedl

A **Kafanedl** is a Kammerl, des wo vo da Stubm duach a Hoizwand otrennt is. Es is aa de Bezeichung fia an Wandschrank mit Schiabetirn, bsondas unta da Schrägn im Dochgschoss. Friara wors aa de Bezeichnung fia a Kammerl fia oide Leid.

## Im Netz
* ''Fachwerktour'' (do wead da Begriff zwoamoi gnennt)
Liachtmess

**Liachtmess** oda **Lichtmess**, aa **Mariä Lichtmess** (nei-liturgisch: "Darstellung des Herrn"), is im Kristndum a Fest wo am 2. Feba, em 40. Dog noch Weihnocht gfeiat wead. Da Nama kimmt vom Brauchtum vo da Keaznsegnung und Keaznprozession an dem Dog. Woarscheinli hod dees mit remischn und kejtischn Brauchtum z doa. Reinigungs- bzw. Lichtafestln (*Imbolc* im Kejtntum und *Spurcalia*, *Februa* bzw. *Lupercalien* ba de Rema) de wo s scho lang vor da Einfiarung vo Mariä Lichtmess im Kristndum (im 5. Joahundat) gebm hod.

Am 2. Feba hom de Rema Facklumzig vaostoidd, um si vo Sindn z reinign. Da Nama *Feba* geht afs lateinische Wort "februare" zruck, wo saiban und reinign hoaßt.

Noch da jidischn Vorstejung hod a Wei noch da Gebuat vo an Buam 40 Dog ois unrein goitn. Am 40. Dog is de Frau mitm Easchgeboranan in en Tempe kema und hods Kind in Eainnarung ans Pessach-Fest an en Heagod ibagebm. Duach Gejdopfa oda Viechaopfa hod dees Kind wieda ausglest wean miassn. Mitn Jesuskindl hom de Maria und da Josef dees aa aso gmocht. Dees wead an Mariä Lichtmess gfeiat. Liachtmess is oisdann a Dog vo da Reinigung (vo da Maria, deswegn Mariää Lichtmess) und vo da Presentation vom Jesuskindl.

In Bayern wor Liachtmess bis 1912 a gsetzlicha Feiadog.

## Liachtmess im Voiksmund

Vabroadd is da Spruch, dass im Vagleich zua Wintasunwend da Dog si valengan duat .

Ma sogt aa, dass ma ob em 2. Feba wieda ba Dogeslicht z Omd essn ko.

Liachtmess is aa da Ofang vom "Bauanjoar", wo de Orbat wieda ofangt. An dem Dog hod aa s Deanstbotnjoar gendd. S Gsindl hod in Rest vom Joareslohn griagt und hod si a neie Deanststej suacha miassn oda mitm oidn Deanstherrn de Fortsetzung vo da Orbat z vaeinboarn. Vom 3. ("Schlengldog") bis zan 5. Feba ("Agathadog") hom de Deanstbotn eanan oanzign Joaresurlaub ghobt und Zeit si a neie Stej z suacha. De Belegschaftn san duacheinanagwiafet worn, Liabschaftn z Bruch ganga. Es wor a Brauch, dass de Deanstbotn z Lichtmess neie Schua griagt hom. So is a da Spruch entstandn .

Z Liachtmess hod da Baua no de Hejftn vom Wintafuada fia de Viecha im Stodl hom miassn. Und es gibt an Haffa Bauanregln, wo Sunnaschein z Lichtmess ois schlechts Zeichn ogsegn wead. 
Is s z Lichtmess hej und rein,wead a langa Winter sein.Wens aba stiamt und schneibt,is s Fruajoar nimma weit.Is s z Lichtmess kloar und hej,kimmts Fruajoar ned so schnej. 

Z Liachtmess san friara imma Bofesn bocha worn.

## Beleg


## Im Netz

* Liad zum Fest
* Lichtmess feiern mit Kindern
* Pfarrei Darstellung des Herrn, Aschau im Chiemgau
Café Central

Des **Café Central** is a Kafäähaus in Wean. Es liegt in da Herrngossn 14 im Easchtn Beziak im  *Palais Ferstel*, a Gebaide, des wos im toskanischen Neorenaissance-Stü baut wuan is.

Des Café is 1876 vo de Briada Pach eaeffnet wuan. Im spädn 19. Joahundat is s zu an vo de wichtigstn kuiturön Treffpunkte vo Wean wuan. Staumgäste woan unta aundam da Peter Altenberg, da Alfred Adler, da Egon Friedell, da Hugo von Hofmannsthal, da Anton Kuh, da Adolf Loos (dea wos s *Café Museum* entwuafn hod), da Leo Perutz und da Alfred Polgar.

## Literatua
* Andreas Augustin: *Das Café Central Treasury. Geheimnisse eines berühmten Kaffeehauses*. The Most Famous Hotels in the World, 3. Auflog, 2007. ISBN 3-902118-09-1
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;533.
* Kurt-Jürgen Heering (Hrsg.): *Das Wiener Kaffeehaus*. Insel, Frankfurt/M. 2002, ISBN 3-458-33018-6
* Ernst Wolfram Marboe (Hrsg.): *Café Central*. Müller, Wean 1989, ISBN 3-900784-06-X

## Im Netz

* Netzseitn vaum Café Central
* Fotos vaum Café Central
*
Wånderbamöista

De **Wondabamöista** (*Dendrocitta vagabunda*) is a Fogloat vu de Romfegl. S'is a groußa Vatreta vu de Bamöistan (*Dendrocitta*) und hod a schwoaz-weiß-brauns Gfida und an kuazn, kreftign Schnobl. Zum Vabroadungsgebiet vu dera Oat ghern as sidliche Pakistan, da indische Subkontinent und da greßte Teil vu Hinterindien. De Wonderbamöista kimmt vua oim im Woid und im Parkland vua, ma kos aba aa in da Stod und in Deafan findn. Wondabamöistan fressn vua oim Fricht, gloane Viecha und Aas. Heifig sans in Gruppn aus aner Famij oda am gressan Schwarm untawegs, de zammad noch Fressn suacha. Abhängig vu da geografischn Breitn dans zwischn Mäaz und Aprü zwoa bis sechs Eia ausbriatn. Wenn de Biwal gschlupft san, weans vu beide Öitan gfuadad.

Bschriem hod de Oat da John Latham im Joa 1790. Insgsamt gibts nein Untaoatn vu da Wondabamöista, aba d'Unterschied san fließnd. Wie vui Fegl s vu dera Oat gibt woaß ma ned gwieß, aber iberall wos voakimmt is a heifiga Fogl, nua in Vietnam ned. BirdLife International geht ned davo aus, daß de Wondabamöista gfährdet is. Fria hom de Inda en Fogl eana Kenig gschenkt.

## Beleg
* Joseph del Hoyo, Andrew Elliot, David Christie (Hrsg.): ** Lynx Edicions, Barcelona 2009, ISBN 978-84-96553-50-7.
Kirchbichi

**Kirchbichi** (åmtl.: **Kirchbichl**) is a Gemeinde im Bezirk Kufstoa in Tiroi, Östarreich. Sie is 1999 an Klimabindnis Tiroi beitretn.

## Geografie

Kirchbichi liegg im Untainntåi, gånz nachnd vo Wörgl.

### Ortstoala

Orf, Obandorf, Bichlwång, Kåstngstått, Winkelheim, außadem no Bodn und Bruckhaisl an da Mindung vo da Brixntåia Åchn in'n Inn.

### Nåchbårgemeindn

Ångath, Båd Hearing, Itta, Långkåmpfn, Schwoich, Söll, Wörgl

## Gschichtn

As Grattnbergl, wo si die gräßte Siedlung vo Nordtiroi in da Håistoazeit bfundn håt, wår a Schauplåtz vom Tirola Freiheitskåmpf geng di boarischn und französischn Truppn. *Kåstngstått* wår sowoi fi die Eisnvaorweitung aus'm Schmözwerk vo Jembåch ois a fi an Staplplåtz und an Schiffibauplåtz fi die Innschiffifåhrt bekånnt.

## Wiatschåft und Infrastruktua

Ånsässige Untanehma in Kirchbichi san:

* Di Mainza Gewirzmühln Moguntia produziad seit 2001 in Kirchbichi.
* Kirchbichi håt seit da Schliaßung vo da Voiproduktion a Zementindustrie in Form vo a Zementmåi- und und Vasandånlåg, dee di Firma Schretter & Co, a Porzellanzement- und a Kåikwerk in Vils im Bezirk Reutte betreibt. As Håibfabrikat Portlandzementklinker wead a vo Vils mit da Båhn (vo Vils bis Garmisch-Portnkirchn mit da Außafeanbåhn) uugliefat.

## Vakeah

Kirchbichi liegg an da Tiroia Stråssn B 171 (Kufstoa - Wörgl - Innschbrugg - Londeck) und an da Lofara Stråssn B 178 (Wörgl - St. Johann in Tiroi - Lofa). Natialich gibbs a Ånschluss an die A12 Inntåiautobåhn mit die Ånschlussstöön "Wörgl Ost" und "Kirchbichi".

Di Gemeinde liegg an zwoa Eisnbåhnstreckn, nämlich oamoi an da Untainntåibåhn (Kufstoa - Wörgl - Innschbrugg) und dånn no an da Giselabåhn (Soizburg - Bischofshofn - Zöi am See - Kitzbichi - Bruckhaisl - Wörgl; sie is a a Toalstreck vo da östarreichischn Westbohn: Si fiat vo Wean - Linz - Soizburg - Bischofshofn - Wörgl - Innschbrugg - Födkirch - Bregenz). Boade Båhnstreckn treffn beim Wörgla Hauptbåhnhof zåmm. Da *Båhnhof Kirchbichi* liegg an da Untainntåibåhn. Di Håitestöön Wörgl Süd-Bruckhaisl liegg auf da Giselabåhn im Wörgla Stådtgebiet im Stådttoal *Wörgl Boon*, gånz in da Nachnd vo da Ortsgrenzn zu Kirchbichi. Zsåmm mit'n Ortstoal *Kirchbichi Boon* bildet *Wörgl Boon* an Fluanåm *Bruckhaisl*.

Da Kirchbichla Båhnhof håt drei Båhnsteiggloasa, außadem vakeahn, wia om scho awähnt woan, einige Måi Gitazüg mit'n Klinka vo Vils.

## Reglmäßige Vaonståitunga

Jealich im Summa findt in Kirchbichi da *Kirchbichi-Triathlon* stått, dea 2010 zum 25. Måi austrång woan is.

## Sehne und Techta vo Kirchbichi

* Max Bamberger (1861-1927), Chemika
* Sebastian Feiersinger (1913-1984), Opansänga
* Otto Juch (1876-1964), Finanzminista
* Josef Lettenbichler (* 1970), Nationåiråtsåbgeordnata (ÖVP)
* Jakob Mayr (1924-2010), Weihbischof in Soizburg
* Flaminio Piccoli (1915-2000), Journalist und Politika
* Robert Strobl (1933-2009), Nationåiråtsåbgeordnata (SPÖ)

## Büddl


Datei:Kirchbichl_Pfarrkirche-1.jpg |Pfårrkirchn in Kirchbichi
Datei:Grattenbergl.JPG |As Grattnbergl am Westrånd vo Kirchbichi
Stoazeid

De **Stoazeid** woa des Zeidoita, wo de Menschn de Weakzeig voa oim aus Stoana gmocht hom. Hoiz, Boana und ondare Materioin sad zwor aa ois Werkzeig gnutzt worn, oba de Stoana (vor oim Feiastoana) worn dofia da wichtigste Weakstoff.

Des Zeidoita hod voa uma 2,7 Milliona Joar ogfongd. Des End ko ma owa ned klor umreissn, wei des regionai vaschiedn gwen is. Monche Menschngruppm hom no bis ins 20. Joarhundad in da Stoazeid glebt.

Af de Stoazeid foigt de Bronzezeid. Im Middlan Ostn hod de Bronzezeid uma 3000 v.&nbsp;Kr. ogfongt.

## Literatua

* Almut Bick: *Die Steinzeit*. Theiss WissenKompakt, Stuttgart 2006. ISBN 3-8062-1996-6
* Hansjürgen Müller-Beck: *Die Steinzeit.* C. H. Beck, Minga 2004. ISBN 3-406-47719-4
* Friedemann Schrenk: *Die Frühzeit des Menschen.* C. H. Beck, Minga 2003. ISBN 3-406-48030-6

## Im Netz

* https://web.archive.org/web/20180111084838/https://www.swr.de/steinzeit/html/ZEIT.html
* ''Basiswissen Steinzeit''
* ''Einführung in die Altsteinzeit'', Landschaftsmuseum Obermain Kulmbach
* Kuituan vo da Stoazeit
Bund vo de Foischgsichta

Da **Bund vo de Foischgsichta** (engl. False Face Society) is a Maskenbund vo de Irokesen-Indiana.

Es deafat da bekonntaste Medizinbund vo de Irokesen sein und des voa oim zweng de ausdrucksstoakn Maskn.

## Rituale

De Foischgsichta wean in Heilritualn eingsetzt. De Indiana, de wo vo de Foischgsichta gheilt woan san, wean automatisch Mitglieda. Aa de Indiana, de wo draaman, dass Mitglieda san oda wean miassn, wean aufgnumma.

De Heilung duach de Foischgsichta wead imma privat duachgfiat. Es gibt oba aa a effentlichs Ritual, de Midwinta-Zeremonie. Do nehman Leidln tei, de wo duachn Bund vo de Foischgsichta gheit woan san. Des wead ois wichtig ogseng, damt de Kronkheitn ned wiedakema.

## De Maskn

De Maskn vo de Foischgsichta san moast rot oda schwoaz. Sie hom tiafe Aunghejn, de wo oft bis auf a kloans Loch mit Metoiplattln ausgfuit san und große bogane Nosn. De Maskn wean reglmäßi mit Tabak gfiadat, damit eana Geist am Lem bleibt. De Hoa san moast Rosshoa, friara woans Biffehoa.

De Foischgsichta wean aus an lebendign Baam aussagschnitzt. Des hoasst, de Maskn wean eascht gonz zum Schluss, wens scho fost feati san, vom Baam trennt. Weand in Schnitzn wead bet und Tabak voa da Maskn vabrennt, um in Baamgeist z bsänfting. Maskn de wo in da Friah ogfongt wean, wean rot ogmoit; Maskn de wo am Omd ogfongt wean, wean schwoaz ogmoit. Des hod mitn Glaam z doa, dass as easchte Foischgsicht jedn Tog in Weg vo da Sunna gfoigt is.

## Galerie

File:False face mask 2 EthnM.jpg|Hoizmaskn vo de Foischgsichta
File:False face mask 1 EthnM.jpg|Strohmaskn vo de Foischgsichta


## Beleg
*William N. Fenton: *Masked Medicine Societies of the Iroquois*, in: Annual Report of the Board of Regents of the Smithsonian Institution, 1940. Washington: United States Government Printing Office, 1941

## Im Netz
*For information on the myth and ritual
*For information on the ritual and the mask design
Manfred Tauchen

**Manfred Oskar (Fredi) Tauchen** (* 16. Juli 1947 in Wean) is a estareichischa Sänga, Schauspüla und Kabarettist.

Zauman mitn Ambros undn Prokopetz hod a 1974 des Oipn-Drama *Der Watzmann ruft* gschriem, des wos ois musikalisches Heaspü und ois Bühnenstickl große Eafoige gfeiat hod. Aa de Rockoper *Augustin* geht auf des Trio zruck. In dem Stickl wead de Gschicht vom Marx Augustin, in liam Augustin dazöd. Zauman mitn Prokopetz hod da Tauchen de NDW-Gruppn DÖF gründt.

## Diskografie

#### Wolfgang Ambros, Manfred Tauchen & Joesi Prokopetz

* 1974 Der Watzmann ruft (a Musical)
* 1978 Schaffnerlos (Oibum)
* 1981 Augustin (a Rockoper)

#### Manfred Tauchen & Joesi Prokopetz
* 1981 Die Fussballballade (Single)
* 1982 Das Lied vom Willi Viertel (Single)

#### Manfred Tauchen & DÖF
* 1983: Codo … düse im Sauseschritt (Single)
* 1983: Taxi – „I steh in da Ködn und woat auf a Taxi, aber es kummt net“.  (Single)
* 1984: Uh-Uh-Uh mir bleibt die Luft weg (Single)
* 1984: Love Me
* 1986 Tag und Nacht (Oibum)
* 1986 Es brennt der Hut − Eine Reise nach Ödenteich (Oibum)

## Im Netz
*
Da Hofa

**Da Hofa** is a Liad vom österreichischn Liadamocha, Oipnrocka und Austropoppa Wolfgang Ambros, mit dem wos a 1971 bekannt wuan is. Da Text is vom Joesi Prokopetz auf Weanarisch gschriem. "Da Hofa" woa in da österreichischn Hitparade ocht Wochn auf Plotz 1. Des Liad is a hintasinnige Kritik vaum "goidanan Weanaheaz" und hod dozumois fia grosse Aufregung gsuagt.

## Inhoid

A Leich wiad vua an Hochhaus gfundn. Es entsteht a Menschnauflauf und a Lynchstimmung kummt auf. Im Zentrum städ de Bschuidigung: "*Da Hofa woas, vom Zwanzgahaus, dea schaut ma so vadächtig aus. Da Hofa hod an Aunfoi griagt und hod de Leich do massakriat.*" De Lynchstimmung steigat si imma weida: "*Gäh kumm aussa do, mia draan da de Guagl o!*"

De Pointe kummt zum Schluss vom Liad duach de Hausmastarin, de wos do sogt: "*Wos is denn meine Herrn? Dans ma doch den Hausfrieden ned stean! Denn eines weiss ich gaunz gewiss: Dass die Leich da Hofa is."*

## Coverversion
Vaum Liad gibts aa a englische Coverversion "*Jones from Nr. 3*", de wos vom Stuart Matthews interpretiat woan is.

## Beleg


## Im Netz
* ''Da Hofa'' auf Youtube (da Ambros mitn Schmidbauer)
Otzing

**Otzng** is a Gmoa im niedabayrischn Landkroas Deggendorf.

Otzing liegt in da Planungsregion Donau-Woid. De Gmoa grenzt im Sidn an de Isar (Landschoftsschutzgebiet).

Nem de Gemarkunga Otzing, Haunersdorf und Lailling bstehn no de Ortstei Arndorf, Asenhof, Eisenstorf, Kleinweichs und Reit (aa Reith).

### Eihgmoanunga

Am 1. Mai 1978 san de bis dohi sejbstständign Gmoana Haunersdorf und Lailling eihgliedat worn, de am 1. Jenna 1902 aus Tei vo da Gmoa Wallersdorf nei buidt gwesn worn.

### Eihwohnaentwicklung

Aufm Gebiet vo da Gmoa san 1961 1460, 1970 1474, 1987 1504, 2000 1709, 2014 1915 und im Joar 2015 1932 Eihwohna zähjt worn.

## Beleg


## Im Netz

* 
*
Kernkroftwerk

A **Kernkroftwerk** (**KKW**), aa **Atomkroftwerk** (**AKW**), is a Wärmekroftwerk zur Gewinnung vo elektrischa Energie aus Kernenergie durch kontrolliate Kernspoitung von Uran 235.

## Im Netz

* Standorte vo deitschn Kernkroftwerken
* Kernkraftwerke in Deutschland (inkl. Evakuiarungspläne)
* reuters.com, ''Desaster in Japan'': ''World Nuclear Plants'' 
* Wissensportal Kernenergie
Henrique Capriles Radonski

Da **Henrique Capriles Radonski** (* 11. Juli 1972 z Caracas) is a venezolanischa Bolitika. Vo 2000 bis 2008 wor da Capriles Buagamoasta vo Baruta, ana Gmoa vo Caracas; 2008 hot a fia d Regierung vo Miranda kandidiert.

2008 im Novemba is dann zum Gouverneur vo Miranda gwejd worn. Da Capriles kannt vielleicht bei de Presidentschaftswoin 2012 gwinna.

## Im Netz
* Site des Gouverneurs
* http://henriquecapriles.blogspot.com Blog 
* Konrad-Adenauer-Stiftung über die Wahlen im Jahre 2008 und Capriles
* Capriles und antisemitische Untertöne in der venezolanischen Politik
Los Teques

**Los Teques** is de Hauptstod vom venezulanischn Bundesstoot Miranda. Im Joa 2001 hod de Stod 140.617 Einwohna ghobt.

De Stod is 1777  gründt worn.  1927 is de Hauptstod vo Miranda vo da Stod Petare dohea valegt worn.

## Im Netz
* guaicaipuro-miranda.gov.ve: Hoamseitn
Bartholomäus I.

Da **Bartholomäus I.** oda **Bartholomaios I.**, bürgalich **Dimitrios Archondonis** (* 29. Feba 1940 in Zeytinliköy (gr. *Aghii Theodori*)), is seit 1991 da griachisch-orthodoxa Ökumenischa Patriarch von Konstantinopl mit Sitz in Fener in Istanbul. Er is da 270. Nochfoiga vom Apostl Andreas. Da Patriarchnstuhl von Konstantinopl is da Easchte und somit sei Inhoba "Easchta unta Gleichn" gegnüba de andan Obahäuptan von de autokephaln Kirchn von orthodoxe Christn in da ganzn Welt.
Benediktbeiern

**Benediktbeiern** (**Beirn**) (amtli: **Benediktbeuern**) is a Gmoa im obaboarischn Landkroas Däiz-Woifratshausen am Fuaß vo da 1801 Meta houchn Benediktawond.

## Beleg


## Im Netz

* Benediktbeiern – Ois ibas Klostadorf
* Hoamseitn vo da Gmoa
* Kloster Benediktbeiern
* 
*
Artemis

**Artemis** () is in da griachischn Mythologie de Geddin vo da Jogd und vom Woid und de Hiatarin vo de Weibaleit und vo de Kinda. Se gheat za de zwejf olympischn Gedda. Spoda representiats aa in Mond und iah Zwillingsbruada Apollon in dualistischa Tradition de Sun.

Iah remischs Pendant is de Diana. Se wead oba aa mid andan Geddina identifiziat: mid da Geddin vo da Magie Hekate (scho im 5. Jh. v. Kr.), mid da Mondgeddin Selene in da hellenistischn Tradition mid da Modgeddin Isis. in da remischn Kaisazeid.

## Funktion und Attribute

De Artemis woar aa a strenge, wuide und grausome Geddin. Se is wia de Hestia und de Athene, a Jungfraungeddin, wo aloa oda mid de Nymphm duachn Woid stroaft. Und aa iahre Ohengarinna, de Nymphn, miassn af imma Jungfraun bleim.

Iahre wichtigstn Attribute san voa oim da Pfei und da suibane Bong (symbolisiat aa de Mondsiche) und weidas no s Wermutkraut (lat.: „Artemisia absinthium“) und de Zypressn. Und aa de Viecha vom Woid zejn dazua.

## Mythos

De Artemis is de Dochta vo da Leto und vom Zeus, iah Zwillingsbruada is da Apollon. Wias vom Zeus gschwengat wor, hod de Leto voa seina eifasichtign Frau Hera flichtn miassn. Niagends hods hihkena, nua af da schwimmade Insl Delos is zletzt afgnumma worn.

Wia de Kallisto, de Nymphe und beste Freindin vo da Artemis,  vom Zeus vagwoitigt gwen wor, is se vo da Artemis wegjogd und in a Berin vawondlt worn. A Entjungfarung wor dena Ohengarinna vo da Artemis strikt vabotn. Da Zeus hod de Kallisto ois "Grosse Berin" (Steanbuid "Grossa Wogn") in in Himme gsetzt.

Kuaz voam Ofong vom Trojanischn Kriag hod de Artemis in Agamemnon, im Ofiara vo de Achaia, a Windstuin gschickt, wei ra af da Jogd a Hiaschkua daschossn ghobt hod, wo ia gweiht wor. Teilweise wird auch als Grund genannt, dieser habe sich gebrüstet, ein besserer Schütze als sie zu sein. Desweng hod de Artemis sei ejdaste Dochta Iphigenie ois Opfa gfoadat. Da Agamemnos wor grod dabei dees z mocha, do hode de Artemis im letztn Momend Dabarma mid im Deandl, hod se vom Opfatisch grettet und stoddessn a Hiaschkua afn Oitoa glegt. De Iphigenie is ois Priestarin af Tauris keman (vgl. aa: *[[Iphigenie auf Tauris|Iphigenie af Tauris]]*).

## Galerie

 File:Mengs, Diana als Personifikation der Nacht.jpg|Artemis ois Mondgeddin (Anton Raphael Mengs 1728-1779)
 File:Schnorr von Carolsfeld - Artemis.jpg|Artemis, Freskoentwuaf vo Julius Schnorr vo Carolsfeld (1794–1872) 
 File:Giampietrino - Diana the Huntress.jpg|Diana/Artemis (Giampietrino, 1526)
 File:Artemis Ariccia MAN Napoli Inv6005.jpg|Artemis - remische Kopie vo am griachischn Originoi (eppa zwischn 450 und 400 v. Kr.)
 File:Anna Pavlova as Diane by L. Bakst.jpg|Anna Pawlowa ois Diana/Artemis (Leon Nikolajewitsch Bakst, 20. Jh.)
 File:Peter Paul Rubens - Diana and Her Nymphs Departing for the Hunt - 1959.190 - Cleveland Museum of Art.jpg|Artemis und de Nymphm brecha zua Jogd af (Peter Paul Rubens, uma 1615)


## Im Netz

* Artemis im Theoi Project (engl.)
* Artemis - schitzende und gfirchtete Geddin

## Beleg
Johann Baptist Moser

**Johann Baptist Moser** (* 25. Novemba 1799 in Wean; † 6. Dezemba 1863 in Wien) woa a estareichischa Voikssänga.

Inspiriat duach de sogenntn Harfinistn, hod a aungfaungt Couplets z schreim, de wos a aa vuatrong hod. Ea hod si söwa ois Voikssänga bezeichnet. Ea is fesch gsacklt auftretn und hod Eintrittsgöda kassiat. Stott da Harfn hod a s Klavia zua Begleitung vawendt. Zotn hod a vamiedn und is deshoib aa vau de hechan Heaschoftn akzeptiat wuan. Seine "Conversationen" woan Vualaifa vau de Kabarett-Conferencen. In de Szenen san meistns drei Typn auftretn: Da Gscheide, da Deppade und da Frotzla.

## Im Netz
*J. B. Moser 
*Claudius Kölz in *Wiener Volksliedwerk*, 10. Jahrgang/4, 2004

## Literatua

*Josef Koller: *Das Wiener Volkssängertum in alter und neuer Zeit*, 1931
*Helene Spiehs:Der Volkssänger J. B. Moser, Dissertation 1934
Julius Döpfner

Da **Julius August Kardinal Döpfner** (* 26. August 1913 in Hausen bei Bad Kissingen; † 24. Juli 1976 in Minga) is vo 1961 bis zu seim Tod im Joar 1976 Erzbischof vo Minga und Freising gwen. Davoa is er aa scho Bischof vo Wiazburg und Berlin gwen.

## Literatua

* 
* Klaus Wittstadt: *Julius Kardinal Döpfner (1913-1976). Anwalt Gottes und der Menschen.* Minga 2001.

## Im Netz

* 
* Julius Kardinal Döpfner - Diezesanarchiv Berlin
* Netzseitn gwidmet vo da Hoamatpfarrei z Bad Kissingen-Hausen
*
Karl Berg

Da **Karl Berg** (* 27. Dezemba 1908 in Rodstod; † 1. Septemba 1997 in Mattsee) is von 1973 bis 1988 Erzbischof von Soizburg gwesn, und damit da Nochfoiga von Erzbischof Eduard Macheiner und da Vorgänga von Erzbischof Georg Eder in diesm Amt.
Georg Eder (Reichshofrat)

Da **Georg Eder** (* 2. Feba 1523 bei Freising; † 19. Mai 1587 in Wean) is a Jurist gwen, der wo in kaisalichn Deanstn gstandn is.

Da Eder is 1551 an de Universität Wean kumma und is dann ab 1557 insgsamt elfmoi da Rektor gwen. Dort hot er de wissnschaftliche Leistungskraft vo da Universität steigan woin und se zu am Zentrum vo da katholischn Reform macha. Ois Ratgeba hot er nocheinanda dena Kaisan Ferdinand I., Maximilian II. und Rudolf II. deant. Er is aa in den Reichshofrat, as hechste kaisaliche Gericht, bruafn worn.

## Literatua
*
Café Herrenhof

Des **Café Herrenhof** woa a Kafäähaus in Wean, des wos 1918 aufgmochd hod. Es is in da Herrngossn 10 gleng, im Easchtn Beziak. In de 1920a Joa woas ana vo de wichtigstn Treffpunkt vo Weana Schriftstölan. 1961 hod des Café zuagmochd.

S Café Griensteidl woas easchte Literatnkafäähaus in Wean. Wia des zuagmocht ghobt hod, san de Literatn ins Café Central iwasiedlt. Nochn Dod vaum Peter Altenberg is des Café Herrenhof s In-Lokeu fia Literatn wuan, vua oim fia de jidischn. Staumgäste woan u. a.: Franz Blei, Hermann Broch, Hugo von Hofmannsthal, Friedrich Eckstein, Otto Gross, Milena Jesenska, Egon Erwin Kisch, Anton Kuh, Robert Musil, Leo Perutz, Otto Pick, Walther Rode, Joseph Roth, Hugo Sperber, Hilde Spiel, Otto Soyka, Friedrich Torberg und Franz Werfel.

Da Friedrich Torberg hod in seim Eazöhbaund *Die Tante Jolesch oder der Untergang des Abendlands in Anekdoten* de Atmosphea vaum Café vaewigt.

## Literatua
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;535.
* Milan Dubrovic: *Veruntreute Geschichte. Die Wiener Salons und Literatencafés*. Zsolnay, Wean/Hamburg 1985, ISBN 3-552-03705-5.
* Hans Veigl: *Wiener Kaffeehausführer*. 2. Auflog. Kremayr & Scheriau, Wean 1994, ISBN 978-3-218-00587-6.

## Beleg
Giovanni Trapattoni

Da **Giovanni Trapattoni** (* 17. Meaz 1939 z Cusano Milanino bei Mailand) is a ehmoliga italienischa Fuaßboispuia. Er is a sea eafoigreicha Fuaßboitraina. Seit 2008 trainiat a de irische Nationalmoschaft. Seit 2010 is er außadem fia de Fuaßboiauswoi vo da Vatikanstod zuaständi.

In de 90a Joar is a Traina beim FC Bayern gwen.

## Beleg
Brigid

**Brigid**  (aa **Brighid** oder **Brig**, schottisch **Bride**) is da Nama  vo ana irisch-schottischn Sogngstoit, wo af a kejtische Geddin zruckgeht. Ia Heiligtum wor z Kldare in Irland, wo ia heilgs Feia ghiat worn is. Af kejtischa hods  **Ffraid** ghoassn. Noch ia is aa de *St. Brides Bay* (kymrisch *Bae Sain Ffraid* ) in Wales gnennt.

## Imbolc
Imbolc hoasst ma dees Fest, wo af se zruckgeht. Es is in da Nocht vom 1. afn 2. Feba gfeiat worn und is a oids irisches Fruahjoasfest. Es wor a Fest vo de Viecha und vo da Fruchtborkeit. Weis genau zwischn da Wintasunwend undm Ofang vom Fruahjoar liegt wead ois oids astrologisch motiviats Fest ghoidn. Es wead mit Lichtaprozessiona und Kraitaweih obgoidn und deafat wia Liachtmess af a uroids Voiksbrauchtum zruckgeh.

## Literatua
* Helmut Birkhan: *Kelten. Versuch einer Gesamtdarstellung ihrer Kultur.* Verlag der Österreichischen Akademie der Wissenschaften, Wean 1997, ISBN 3-7001-2609-3.
* Myles Dillon, Nora Kershaw Chadwick: *Die Kelten. Von der Vorgeschichte bis zum Normanneneinfall*. Parkland-Verlag, Köln 2004 (zeascht 1966), ISBN 3-89340-058-3 (Kindlers Kulturgeschichte).

## Im Netz
* https://web.archive.org/web/20080517000916/http://www.frauenwissen.at/brigid.php
* Brigidfest

## Beleg

* Schau aa :de:Brigid auf de.wikipedia.org
Café Frauenhuber

Des **Café Frauenhuber**, aa **Cafe Frauenhuber** (Eignbezeichnung), is a traditionsreichs Kafäähaus in da Himmelpfortgossn 6 im 1. Weana Gemeindebeziak (Innare Stod). Es is ans vau de ötastn Kafäähaisa vau da Stod und s ötaste, bis heit duachgehend betriemane Weana Kafäähaus.

## Gschicht
Do wo s Kafäähaus heit steht, woa scho aum Aunfaung vaum 14. Joahundat de so gnennde *Badestube bei der Himmelpforten*. Anno 1720 in do a Barockhaus baut wuan, wo da Leibkoch und Hoftraiteur vau da Maria Theresia Ignaz Jahn aum End vaum 18. Joahundat a Nobewiatshaus aufgmochd hod. In dem Wiatshaus haum, unta aundam da Mozart und da Beethoven leibhoftig eana Musi gspüt. Wia des Haus späda vakauft woan is, is anno 1824 des *Café Hänisch* do eaeffnet woan, des wos uaspringlich aum Fleichmoakt dahaam woa. De Naumen und de Besitza vaum Kafäähaus haum im Lauf vau de Joa meamois gwexlt. Anno 1870 is *Zum Hopfenstock* wuan, späda s *Café Herzog*. Seit 1891 wiad des Kafäähaus untam Nauman *Café Frauenhuber* gfiat.

## Beleg
* :de:Café Frauenhuber in da deitschn Wikipedia

## Literatua
* Hans Veigl: *Wiener Kaffeehausführer*. Kremayr und Scheriau, Wean 1994, ISBN 978-3-218-00587-6.
* Felix Czeike: *Historisches Lexikon Wien*. Band 1. Verlag Kremayr & Scheriau, Wean 1992, ISBN 978-3-218-00543-2, S.&nbsp;535.

## Im Netz

* Netzseitn vaum Café Frauenhuber
* S Café Frauenhuber auf de Seiten vau Planet Vienna
Schloss Einstein

**Schloss Einstein** (SE) is a deitsche Fernsehserie in da Form von ana Soafnoper fir Kinda und Jugndliche, de wo as Lebm vo Jugndlichn afm fiktivn Internat *Schloss Einstein* zoagt. Dabei wern Gschichtn aus untaschiedlichn Bereichn in verschiedne Handlungsfodn mitnand vawobm, z. B. aus Comedy, Action, Drama und Infotainment. De Zuigruppm vo da Serie san de 10- bis 14-Jahrign.

De easchte Foige is am 4. Septemba 1998 im Kinderkanal (heit KiKA) ausgstroit worn. Wei de Serie ihr eignas Genre ois langlafende wechntliche Kindaserie begründt hod, hod ma no koane Erfahrungen mit ana soichan Reihe ghobt. Deshoib san zeascht kloanere Einheitn mit 76 geplantn Foign produziat worn. Wia da Erfoig festgstandn is, is de ARD zu jealichn Fortsetzunga ibaganga, und bis Juni 2007 san 480 Foigen draht worn.

Mit Beginn vo da ejftn Staffl (Folge 481) is da Handlungsort noch Erfurt verlegt worn, und de easchte Foige vo da Staffe is am 5. Jenna 2008 ausgstroit worn. Mittlerwei gibt's 28+ Staffln und 1102 produzierte Folgn.

## Darstella und Roin
### 1. Staffl

 

## Im Netz
* Hoamseitn vo da Fernsehserie ''Schloss Einstein''
* Hoamseitn vo da Produktionsfirma Saxonia Media Filmproduktion GmbH
* Netzseitn zu ''Schloss Einstein (Seelitz)''
* Informationen iba ''Schloss Einstein'' beim KiKA
*
Krasnaja Poljana

**Krasnaja Poljana** () is a Gebiagsdorf (vawoitungstechnisch a Siedlung städischn Typs) in da Region Krasnodar, Russlond. Si hod 3972 Einwohna (Stond: 2009).

## Geographie
Krasnaja Poljana liegg eppa sibzg Kilometa östlich vo da Schworzmeastod Sotschi auf a Heachnd vo eppa 600 m im Toi da Msymta. Da Ort is umgem vo Beang vom Kaukasus, dee Heachndn vo iwa 3.000 Meta arreichn und a toalweis vagletschat san.

## Tourismus und Sport

Im Summa is Krasnaja Poljana a Wonda- und Tourngebiet mit oipinen Charakta. Da Ort liegg a inmittn vo am Natuaschutzpark mit a Flächnd vo 400.000 Hektar. As Gebiet um Sotschi und Krasnaja Poljana söwa wead a oft di russische Schweiz ghoassn, weils londschoftlich mit'n schweizarischn Kanton Tessin vagleichbor is.

In di nagstn Joar wead griag Krasnaja Poljana an groaßn Bekonntheitsgrod, weil do fi di Olympischn Wintaspüü 2014 in Sotschi so ziemlich olle Schneebewerb stottfindn. A Toal vo di Schibewerb findt im 8&nbsp;km entfeantn Rosa Chutor stott, wos bis heid via Sessllift gibb. In Sotschi wean neie Stadien und as olympische Doaf baut und doo findn a di Aöffnungs- und Obschlussfeia und a olle Eisbeweabe stott. Da russische Stoot iwanimmb 60 Prozent vo di Kostn und da Rest kimmb aus da Privatwiatschoft und vom staatlich kontrolliatn Gaskonzean Gazprom, dea unta ondam a luxuriöse Hotelonlog arrichtet.

Krasnaja Poljana soid nochn ehemoign russischn President Wladimir Putin as "Schaufensta vom neijn Russlond" wean, exklusiv und "in jeda Beziehung Wödspitzn".

Da Nochtoal vo da gonzn Soch is, dass an groaßn Widastond vo da Bevölkarung do gibb, weng da ohoizung vo 20.000 Hektar Woid und Biotopen und da Umsiedlung und Enteignung vo 1.500 Leit.

## Gschicht
1899 hod di Siedlung mit'n Nom *Romanowsk* (noch'n Nom vo da russischn Zarendynastie) an Status vo a Stod ahoitn. Nochdem di Pläne fia'n Ausbau zu am Ahoiungort fi di russische Obaschicht gscheitat is, hod si an Status wieda valoan uns is 1923 in *Krasnaja Poljana* (auf boarisch: "Roate Lichtung" oda "Scheane Lichtung", je noch Intapretation) umbnonnt woan.

## Schau aa
* Russian National Ski Jumping Centre

## Im Netz

* Informationa zum Schiort auf da offiziöön Seitn vo Sotschi (russ.)
* private deitsche Seitn
* Schiresort in Roza Khutor (PDF, 111&nbsp;KiB)
RusSki Gorki

As **RusSki Gorki** is a Schisprungschonznonlog in Krasnaja Poljana im Ortstoal Esto Sadok, eppa 50 Kilometa östlich vo da Schworzmeastodt Sotschi.

## Gschicht
Fi di Olympischn Wintaspüü 2014 wead bis 2012 a Schisprungschonznonlog baut, dee 50 Milliona Euro kost und a as nationale Trainingszentrum vo di russischn Schisprings wead. Es entstean im Oatstoal Esto Sado am Noadhong vom Aibga-Komm fünf Schonzn mit di Kategorien K125, K95, K72, K45 und K25 mit an Schistadion fi 15.000 Zuaschauga. Im Dezemba 2012 soin do di easchtn Wödcupspringa stottfindn.

## Technische Datn
**Olympic Hills:**
* K-Punkt: 125 m
* Hillsize: 140 m
* Ulaufläng: 101,4 m
* Ulaufneigung: 35°
* Tiischlängn: 6,8 m
* Tiischneigung: 11°
* Tiischheachnd: 3,14 m
* Ulaufgschwindigkeit: 90&nbsp;km/h
* Aufsprungneigung: 33,6°
* K-Punkt: 95 m
* Hillsize: 105 m
* Ulauflängn: 92,8 m
* Tiischlängn: 6,54 m
* Tiischheachnd: 2,38 m
* Ulaufgschwinidigkeit: 84&nbsp;km/h
* Aufsprungneigung: 33°
* Zuaschaugakapazität: 9.600
* Baujohr: 2009-2012
* Weitare Schonzn: K72, K45, K25
* Mattn: jo
* Varein: Rossport, SC Olympstroy

## Im Netz
* Russian National Ski Jumping Centre auf da offiziöön Webseitn da Olympischen Spüü 2014 (englisch)

## Beleg
Launggstreckda Tanganjika-Goidbuntbarsch

Da **Långgstréggde Tanganjika-Góidbuntbarsch**, aa **L. T.-Goidcichlid** óder **L. T.-Goidbuntschrotz** gnånnt, *(Neolamprologus longior)*, gherd za da Famij voh dé Buntbarsch (Cichlidae). Saéh Hoamad is da Tanganjikasee in Afrika. Heiffig wird'a mi'm Tanganjika-Góidbuntbarsch vawexlt.